Komission asetus (EY) N:o 1529/96, annettu 30 päivänä heinäkuuta 1996, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta



Virallinen lehti nro L 190 , 31/07/1996 s. 0032 - 0034



KOMISSION ASETUS (EY) N:o 1529/96, annettu 30 päivänä heinäkuuta 1996, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 5 artiklan 9 kohdan ja 28 artiklan, ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89 (3), sellaisena kuin se on muutettuna asetuksella (EY) N:o 1266/95 (4), ja erityisesti sen 1 artiklan 2 kohdan, sekä katsoo, että komission asetuksessa (ETY) N:o 2814/90 (5), sellaisena kuin se on viimeksi muutettuna asetuksella (EY) N:o 283/96 (6), vahvistetaan painaviksi ruhoiksi lihotettavien karitsojen määritelmän soveltamista koskevat yksityiskohtaiset säännöt; kokemus on osoittanut, että kyseisten yksityiskohtaisten sääntöjen yhteydessä säädetyt lihotusrekisterin pitoa koskevat säännökset samoin kuin sitoumukset, joita lihottajan on noudatettava suhteessa karitsojen tuottajille myönnettävän palkkion saajiin, eivät ole tarpeeksi täsmällisiä; tämän vuoksi kyseisiä yksityiskohtaisia sääntöjä olisi vahvistettava edellä mainittujen seikkojen osalta säätäen samalla siitä, että kyseinen rekisteri ei johda päällekkäisyyteen eläinten tunnistamisesta ja rekisteröinnistä 27 päivänä marraskuuta 1992 annetun neuvoston direktiivin 92/102/ETY (7) 4 artiklassa säädetyn rekisterin kanssa, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2814/90 seuraavasti: 1) Lisätään 1 artiklan 1 kohdan toiseen alakohtaan kolmannen luetelmakohdan jälkeen luetelmakohta seuraavasti: "- erän tunnus". 2) Korvataan 1 artiklan 2 kohta seuraavasti: "2. Lihotettavien lampaiden pitäjän on kunkin lihotettavana olevan erän osalta pidettävä ajan tasalla liitteessä olevan mallin mukaan laadittua neuvoston direktiivissä 92/102/ETY (*) säädettyä lihotusrekisteriä. (*) EYVL N:o L 355, 5.12.1992, s. 32" 3) Korvataan 1 artiklan 1 kohdan viimeinen alakohta seuraavasti: "Lihotuksen tapahtuessa palkkionsaajan tilan ulkopuolella sen voi suorittaa ainoastaan yksi lihottaja asetuksessa (ETY) N:o 3901/89 säädetyn 45 päivän vähimmäisajan; lihotuslaitoksesta vastuullisen henkilön on hankittava sen jäsenvaltion, jossa palkkiohakemus on esitetty, toimivaltaisen viranomaisen ennakkohyväksyntä. Kyseisen vastuullisen henkilön on myös sitouduttava: - toimittamaan palkkionsaajalle kunkin lihotukseen otetun erän osalta palkkion saantiin edellytetyt tarpeelliset tiedot, jotka ovat lihotusrekisterissä, eli: - lihotuspaikka ja lihotustilan tunnus, - yhden erän muodostavien karitsojen lähtöpäivät, - kunkin lähtevän erän keskipainot, - tarvittaessa ilmoitus karitsojen menetyksestä lihotuksen aikana ja menetyksen perusteet (luonnolliset olosuhteet tai pakottavat syyt); - hyväksymään lihotustoimien toteuttamisen varmistamiseksi säädetyt tarkastukset; - eläinten lihotuksen ollessa jaettuna useille lammastiloille pitämään ajan tasalla kyseisten lammastilojen antamien tietojen perusteella eri tiloilla lihotukseen laitettujen erien päivittäisiä saapumisia ja lähtemisiä koskevaa tapahtumakirjaa, josta käy ilmi kyseisten eläinten lukumäärä." 4) Lisätään 1 artiklan 1 kohtaan viimeinen alakohta seuraavasti: "Lisäksi, jos lihottaja ei tarkoituksellisesti tai törkeän huolimattomuuden vuoksi annetun väärän ilmoituksen vuoksi ole täyttänyt jotakin edellisessä alakohdassa tarkoitetuista velvoitteistaan, lihotuslaitoksen hyväksyntä peruutetaan sitä markkinointivuotta seuraavasta markkinointivuodesta, jona velvoitteiden täyttämättä jättäminen on todettu." 5) Poistetaan 1 artiklan 4 kohta. 6) Lisätään tämän asetuksen liite. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1997 alkaen myönnettäviin palkkioihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 375, 23.12.1989, s. 4 (4) EYVL N:o L 123, 3.6.1995, s. 3 (5) EYVL N:o L 268, 29.9.1990, s. 35 (6) EYVL N:o L 37, 15.2.1996, s. 15 (7) EYVL N:o L 355, 5.12.1992, s. 32 LIITE >KAAVION ALKU> LIHOTUSREKISTERI >KAAVION LOOPU>